SARL-NUUS SONDAG 30 JUNIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Die radioamateurgemeenskap in die Wes-Kaap is hartseer om die heengaan van 
`n groot naam in die amateurradiogeledere, Ben Bennett, ZS1AAC@, op die oud- 
erdom van 92 aan te kondig. Gebore in die Verenigde Koninkryk en opgelei 
as 'n radio-ingenieur, het hy in die Geallieerde gewapende magte tydens die 
Tweede Wereldoorlog gedien, voor die aanvang van 'n loopbaan in klank en 
TV ingenieurswese. Hy het in die Verenigde Koninkryk, Australië, die destydse 
Rhodesië en uiteindelik in Suid-Afrika gewerk, waar sy statuur as `n hoë stan- 
daard sender- en versterkerbouer gegroei het asook sy reputasie as vaardige GG 
operateur en storieverteller. Onder sy ander self aangeleerde talente was sy 
goeie oor vir musiek asook sy vermoë as klavierspeler en klavierstemmer. In 
sy laaste jare, het swak gesondheid `n einde aan hierdie vermoëns gebring en 
hy het rustig in Durbanville gebly tot sy vreedsame heengaan op 24 Junie. Hy 
word oorleef deur 3 kinders, een elk in Amerika, Engeland en Australië. 


Mag die skaduwee van hierdie reus van `n radio-amateur nooit taan nie. 


IN DIE NUUS VANDAG: JOU VIDEO OOR AMATEURRADIO KAN 
GROOT PRYSE WEN RADIO TEGNOLOGIE IN AKSIE OP KOERS 
NA PE GAHYG STEL NUWE APRS BOODSKAP TOEP VIR ANDROID 
BEKEND HISTORIKUS VIR DIE SARL GESOEK 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. JOU VIDEO OOR AMATEURRADIO KAN 
GROOT PRYSE WEN 


Die Suid-Afrikaanse “Amateur Radio Development 'Trust” nooi amateur 
videograwe uit om deel te neem aan ʼn videokompetisie en so vir 'n paar groot 
pryse in aanmerking te kom. Wees kreatief met jou kamera, of selfs jou slimfoon. 
Skiet 'n kort video van `n opwindende Amateurradio-aktiwiteit in Suid-Afrika 
en wen 'n 5watt GG MEJ 40 meter stel ter waarde van R1300, of een van die 
vele ander pryse, die lys groei daagliks. Die videoformaat kan AVI, WMV of 
MPEG wees met `n minimum resolusie van 320 x 240. Die lengte van die video 
behoort tussen 3 en 5 minute wees. Die onderwerp kan oor enigiets handel wat 
die vreugde en opwinding van amateurradio illustreer. 


Inskrywings moet op 'n CD of DVD, en nie per e-pos nie, ingestuur word. 
Stuur jou video na: Amateurradio Videokompetisie, Posbus 90438, Garsfontein, 
0042. Die sluitingsdatum is 31 Desember 2013. Die wenners sal vroeg in 2014 
aangekondig word. 


Vir meer besonderhede en die reëls besoek www.amateurradio.org.za 
RADIO TEGNOLOGIE IN AKSIE OP KOERS NA PE 


Die eerste van die 20138 SARL Radio Tegnologie in Aksie simposiums word in 
Port Elizabeth op Saterdag 27 Julie by die Nelson Mandela Metropolitaanse 
Universiteit in samewerking met die Port Elizabeth Amateur Radio Society 
aangebied. `n Aksiebelaaide program sluit aanbiedings en demonstrasies van 
belang vir alle radio amateurs en radio-entoesiaste in. Leer hoe om jou HEF of 
VHE sender per afstandbeheer te bedryf en kyk hoe Riaan Greeff, 4SA4PR, HF 
kontakte met behulp van `n sender geleë by die Nasionale Amateurradiosentrum 
in Johannesburg en nog een in die VSA maak. 


Bou `n VFO vir die SDR boustel soos by verlede jaar se RTA gedemonstreer 
met boustel beskikbaar by vanjaar se byeenkoms deur Frik Wolf, ZS6FZ. Vince 
Harrison, ZS6 BTY, sal meer inligting gee oor hoe antennahoogtes en hoeke 
van bestraling jou HF bedryfstelsel kan verbeter. Jy sal ook meer kan uitvind 
oor die gebruik van `n digitale multimeter in jou huis en ingelig word oor 5SMHz 
werking. 


'N CD met al die aanbiedings en baie ander nuttige items sal beskikbaar wees. 
Die SARL het ook `n ooreenkoms met Corell-1 aangegaan om `n hoë standaard 
multimeter teen `n baie spesiale prys aan RTA afgevaardigdes beskikbaar te stel. 


Daar is baie bywoningspryse te wen. Kry al die besonderhede op www.sarl.org.za 
en klik op Radio Tegnologie in Aksie om voor 19 Julie 2013 `n bespreking te 
maak. Die stel, CD en multimeter, is slegs met vooruitbesprekings beskikbaar 
en sal aan afgevaardigdes by die geleentheid gelewer word. 


GAHYG STEL NUWE APRS BOODSKAP TOEP VIR ANDROID BEKEND 


Chris Moulding, G4HYG, berig dat hy pas `n nuwe APRS toep vir Android 
selfone en tablette vrygestel het. Dit stel radioamateurs in staat om APRS 
posisiebakens en boodskappe van `n Android-toegeruste selfoon of tablet via 
'n 3G of Wi-Fi skakel na die APRS-IS internet-stelsel te kan stuur. Dit kan 
ook deur Bluetooth aan die nuwe Bluetooth weergawe van die APRS TNG Digi 
Tracker verbind. GAHYG wys daarop dat daar `n klein heffing betaalbaar is om 
die ontwikkelingshulpmiddellisensie fooi te help dek. Meer inligting op die web 
by tinyurl.com/APRS-Android-app. 


LIGANUUS 


SARL LEDEGELD NOU BETAALBAAR Dit is die tyd van die jaar wat SARL- 
ledegeld betaalbaar is. Lede ontvang `n faktuur in die pos. Byna 700 lede het 
reeds hernu, maar as jy dit nog nie gedoen het nie, doen dit asseblief hierdie 
week. Lede kry soveel waarde vir die klein bedrag wat hulle betaal en die SARL 


het die betaling selfs makliker gemaak deur aan lede `n opsie gee om die fooi 
in `n paar paaiemente te betaal. Alle inligting is op die faktuur. As jy nog 
nie `n lid is nie, is dit nou 'n goeie tyd om aan te sluit. Bel Mariska Maandag 
by 011 675 2393 vir die besonderhede of sluit aan by www.sarl.org.za. Jou 
lidmaatskap bied, gratis @OSL-buro, 6 uitgawes van Radio ZS, gratis toegang 
tot 472 kHz en twee frekwensies in die 5 MHz-band, vier groot simposiums in 
Kaapstad, Durban, Port Elizabeth en Johannesburg teen afslag pryse plus baie 
ander aktiwiteite. Op Donderdag 27 Junie was daar reeds 686 lede wat hernu 
het. Moenie versuim nie, hernu u lidmaatskap nou. 


HISTORIKUS VIR DIE SARL GESOEK 


Die SARL bestaan nou al byna `n eeu en baie min mense wat die vroeë dae 
onthou leef nog. Van tyd tot tyd, is interessante materiaal uit die vroeë dae onder 
die aandag van die Raad gebring. Daar is seker baie lede steeds in besit van sulke 
historiese materiaal, miskien van familielede of ouer stil sleutel amateurvriende 
geërf. 


Hoewel die Raad die waarde van sodanige materiaal besef, en dit wil bewaar vir 
toekomstige geslagte, is daar op die oomblik, niemand beskikbaar is om dit te 
doen. Daar is nie 'n raadsaanstelling vir die werk, geen stelsel en geen argief of 
museum nie. Waardevolle materiaal gaan verlore, want daar is geen sistematiese 
manier om te versamel en te bewaar nie. 


Die SARL Raad vra vir `n vrywilliger of vrywilligers wat hierdie funksie vir die 
die liga kan vervul. As jy belangstel, stuur `n @-pos aan die Sekretaris (sec- 
retary@sarl.org.za) of aan die President (rassie@snowisp.co.za) sodat `n SARL- 
raadslid jou kan kontak. As jy van `n lid wat dalk bereid wees om dit te doen 
weet, stuur sy naam aan die Sekretaris, wat hom sal nader. 


Dit is 'n baie wesentlike behoefte - moet asseblief nie huiwer om te help nie. 
KOMPETISIENUUS 


UITSLAE VAN DIE ZS4 NAELLOOP Die uitslae van die ZS4 naelloop op 
Sondag 9 Junie is vrygestel. Die komitee het een en twintig logstate ontvang 
waarvan veertien vanuit die ZS4 roepgebied gekom het. 


1ste Jan Botha, ZS4JAN, 131 punte 2de Frans Marais, ZS4FM, 102 punte ade 
Welkom Radioklub, ZS4WRG, 98 punte 4de Bloemfontein ARK, ZS4BFEN, 91 
punte 


Frans, ZS4FM, wen die ARRL boek “Small Antennas for Small Spaces' omdat 
hy die lid met die hoogste telling van die Bloemfontein ARK is. Baie geluk aan 
Jan en Frans. Die volledige uitslae is in HF Happenings 562 gepubliseer. 


TARU HE-KAMPIOENSKAP Die TARU HF-kampioenskap sal op die lug wees 
van 00:00 UTC Saterdag 13 tot 12:00 Sondag 14 Julie met GG en foonaktiwiteit 
op 160, 80, 40, 20, 15 en 10 meter. `n RS of RST verslag en u ITU Sone word 
uitgeruil, vir Suid-Afrika is dit Sone 57. TARU lidvereniging HK stasies sal `n 
RS of RST verslag en Verenigingafkorting uitruil, terwyl IARU amptenare AG, 


R1, R2 of R3 sal uitruil. Geoff, ZSGGRL, is nog steeds op soek na operateurs 
vir ZS9HO. U hoef nie in die Johannesburg gebied te wees nie. Kontak Geoff 
by contest@sarl.org.za of 082 546 5546 


SARL WINTER O@ORP-KOMPETISIE Die SARL Winter @RP-kompetisie sal 
op Saterdag 20 Julie gehou word en begin om 12:00 UTC en eindig om 15:00 
UTG. Tuis of veldstasies word aangemoedig om deel te neem met ESB, GG of 
gemeng (ESB en GG) met 5 watt (PEP) uitset of minder. `n Stasie kan een 
keer per modus gekontak word. Die eerste uur is beperk tot die 40 m-band, 
tydens die oorblywende twee uur kan deelneemers enige HF (nie-WARCO) band 
te gebruik soos wat hulle goeddink. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is `n moontlikheid van C-klas fakkels en `n geringe kans vir 'n M-klas 
gebeurtenis. 


Vir diegene wat hulle eie frekwensie voorspellings wil doen, die verwagte effek- 
tiewe sonvlektelling vir die week is ongeveer 50. Amateurs gaan al die DX-bande 
van 20 tot 10 m geniet met 20 m wat die beste openinge gaan oplewer terwyl die 
15 m net `n kortkop agter behoort te wees. 10 m openinge kan van tyd-tot-tyd 
oor Oos-Wes daglig paaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 Julie - @SO-geselligheid logstate moet ingedien wees. 13-14 Julie TARU 
HF kampioenskappe 19 Julie Sluitingsdatum vir inskrywings RTA in Port 
Elizabeth 20 Julie SARL Winter ORP Kompetisie 27 Julie RTA in Port 
Elizabeth 3 - 4 Augustus - Hamnet Winteruitdaaging 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Richard Peer, ZS6UK, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


